Krisztus hívása hangzik,
Az Ige hogyha szól.
E drága szóra szíved
Mondd, mért nem válaszol?
Haragját érdemelnéd,
És mégis esdekel.
Ó, kőből van a szíved,
Ha néki nem felel!
Ó, kőből van a szíved,
Ha néki nem felel!

Gyengéden ő keres meg,
Ha bánat száll reád,
Vagy hogyha vétkes múltért
Szívedre hull a vád.
Bűnöd magára vette,
A múltért nem perel.
Ó, kőből van a szíved,
Ha néki nem felel!
Ó, kőből van a szíved,
Ha néki nem felel!

Ha ingadozna lábad,
Irányt mutathat Ő,
Továbbsegít, ha csüggeszt
Bizonytalan jövő.
Sok földi célnál feljebb,
A menny felé terel.
Ó, kőből van a szíved,
Ha néki nem felel!
Ó, kőből van a szíved,
Ha néki nem felel!

Krisztus, a szent, teérted
Keresztet szenvedett,
Az életét odadta.
Mondd, többet mit tehet?
Most drága vére kérlel:
Ne dobd az üdvöt el!
Ó, kőből van a szíved,
Ha néki nem felel!
Ó, kőből van a szíved,
Ha néki nem felel!

118 Krisztus hívása
Sáv 1
Words